《寄伯宣尚书士常吏侍二首》
元代·方回

林下休官已七年，新闻偶到白云边。
一时人物归司命，二老儒臣筦吏铨。
严子钓台跧旧隐，山公启事玷群贤。
驱驰力尽心徒在，聊信归鸿寄短篇。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。